GODGEGEWE GESONDHEID: ONS VERANTWOORDELIKHEID - West Rand Window Newspaper
DR JACO JURGENS
Gesondheid is n' seën wat ons ontvang het. Elkeen van ons het n'
verantwoordelikheid om so gesond as moontlik te leef. Gesondleef beteken om reg te eet, te oefen en te rus, as dit nodig is.
Ons almal is besig met 'n reis tot ons doodgaan. Hoe goed ons kyk na onsself maak hierdie reis ongemaklik of gemaklik. Daar is sekere faktore wat ons niks aan kan doen nie, byvoorbeeld ons genetika en trauma wat nie ons skuld was nie. Die uiteinde van ons reis op aarde is vleeslike afsterwe, maar geestelike voortbestaan. Kom ons maak
hierdie reis so gemaklik as moontlik en fokus op ons gesondheid.
Geestelike gesondheid is ook belangrik en maak dat ons rus en nie depressief raak of foute maak nie. My gedagtes moet helder wees en gefokus dat ek nie fouteer en in ongelukke beland nie. As dokter is rus nodig dat ons kan hoor wat nie gesê word nie en al ons breinkrag kan gebruik om die drade bymeaar te kan bring om te help.
Die totale pakket is vir ons gegee en die kennis om gesondheid te kan volhou. God het vir ons riglyne gegee hoe om te leef om ons lewe voluit te geniet. Lees maar die Tien Gebooie as riglyn en nie wetties nie.
Ons geestelike gesondheid speel 'n baie
belangrike rol in ons fisiese gesondheid. Lees maar gerus Caroline Leaf se boeke. Op skool was daar 'n maat wat ouer as ek was. 'n Paar van sy vriende het besluit hulle gaan op verskillende geleenthede
gedurende dieselfde oggend vir hom sê hy is bleek en vra of hy siek voel.
Die vierde persoon se vraag het die verwagte uitwerking gehad; hy was siek en naar en moes huistoe, want hy het geglo hy is siek.
Ons gedagtes en geestesgesondheid speel 'n rol in siektes. By geleentheid vra 'n pasient van my hoe erg die operasie sou wees. Sy moes 'n knievervanging kry. Ek het haar verduidelik dat die sukses van die operasie afhanklik is van haar ingesteldheid met betrekking tot die operasie.
Sy moes geestelik voorbereid wees vir die operasie. Haar operasie se herstel was baie goed nadat sy haarself voorberei het vir die operasie.
Spandeer tyd met die Here om jou gees gesond te kry en dit sal met jou gesondheid beter gaan. Luister na wat Hy sê deur stil te word en jou gedagtes te fokus op God.